সমগ্ৰ বিশ্বত ভয়াবহ ৰূপ ধাৰণ কৰা কৰ'না ভাইৰাছৰ প্ৰকোপৰ বাবে ইৰাণে কাৰাগাৰৰ পৰা ৫৪,০০০ কাৰাবন্দীক সাময়িকভাৱে মুকলি কৰি দিছে।
মূলত জনবহুল কাৰাবাসৰ পৰা ওলাই আহি কৰ'না ভাইৰাছৰ সৈতে যুদ্ধ কৰাৰ বাবেই দেশখনে এনেদৰে কাৰাবন্দী সকলক সাময়িকভাৱে মুকলি কৰি দিছে বুলি বিশ্বৰ এখন আগশাৰীৰ সংবাদ মাধ্যমত প্ৰকাশ পাইছে।
কাৰাবন্দী সকলৰ শৰীৰত কৰ'না ভাইৰাছ সংক্ৰমণ সম্বন্ধীয় পৰীক্ষাত ভাইৰাছ বিধৰ কোনোধৰণৰ উপস্থিতি ধৰা নপৰিলে জামিনত মুকলি কৰি দিয়াৰ ব্যৱস্থা কৰা হৈছে।
অৱশ্যে যিসকলৰ কাৰাদণ্ড পাঁচ বছৰতকৈ অধিক সেইসকল বন্দীক মুকলি কৰি দিয়া হোৱা নায়।
উল্লেখযোগ্য যে, সমগ্ৰ বিশ্বত প্ৰায় ৯০,০০০ কৈ অধিক লোক কৰ'না ভাইৰাছৰ সংক্ৰমণত পৰিছে ইয়াৰ ভিতৰত ৩,১১০ গৰাকী লোকৰ এই ভাইৰাছৰ সংক্ৰমণৰ ফলত মৃত্যু হৈছে।
প্ৰথমে চীনত সংহাৰী ৰূপ ধাৰণ কৰা কৰ'না ভাইৰাছৰ সংক্ৰমণ বিগত সপ্তাহত ইৰাণলৈ সম্প্ৰসাৰিত হৈছে আৰু বিগত দুটা সপ্তাহত ইৰাণত কৰ'না ভাইৰাছৰ ফলত ৭৭ গৰাকী লোকে প্ৰাণ হেৰুৱাইছে।
কিম জঙ উনৰ নতুন ফতোৱা; দেশৰ শিশুসকলৰ নাম ৰাখিব লাগিব 'বোমা','বন্দুক'!
অস্কাৰলৈ ৰাজামৌলীৰ 'আৰআৰআৰ'! ভিজুৱেল ইফেক্ট শাখাত মনোনয়ন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
